Spy Photo: Fiat 124 Spider - Autoblog.gr
Αρχική Abarth Spy Photo: Fiat 124 Spider
24 Αυγούστου 2015, 21:35
Το Fiat 124 Spider συνεχίζει τις δοκιμές εξέλιξης στην γειτονική Ιταλία, καθώς πιάστηκε να κυκλοφορεί στους δρόμους της Νάπολης το προηγούμενο Σάββατο. Το αυτοκίνητο φαίνεται να φοράει το τελικό σώμα, το οποίο είναι προσεκτικά κρυμμένο κάτω από το καμουφλάζ, με μόνο τις πόρτες να μένουν ακάλυπτες, πιθανότατα γιατί προέρχονται αυτούσιες από το νέο Mazda MX-5, στο οποίο και βασίζεται.
Το μόνο περίεργο που μπορώ να “ψαρέψω” από τη φωτογραφία είναι οι δύο διπλές απολήξεις της εξάτμισης, που πιθανότατα σηματοδοτούν την Abarth έκδοση του μοντέλου, όπου είναι πλέον σίγουρο ότι θα κυκλοφορήσει. Αυτό που παραμένει μυστήριο είναι τι κινητήρα θα φοράει, καθώς δύο είναι τα πιθανά σενάρια: ο 1.400άρης T-Jet του Abarth 500 ή 1.750 κ.εκ. με τουλάχιστον 200 άλογα.
Παλιότερα, ο Roberto Giolito, σχεδιαστής της Fiat είχε δηλώσει ότι το επερχόμενο roadster της Ιταλικής φίρμας θα είναι “πολύ αρρενωπό” και όχι “ντελικάτο” και κατά πάσα πιθανότητα θα παρουσιαστεί επισήμως στην έκθεση της Γενεύης τον Μάρτιο του 2016.
Προηγούμενο άρθροΣτοκ McLaren 650S Spider ανοίγει με μια βελτιωμένη Dodge Viper
Επόμενο άρθροTeaser photo: Η πρώτη του Citroen Cactus M concept